दो की मौत, एक गंभीर; मॉर्निंग वॉक पर निकली थीं
तेलंगाना की राजधानी हैदराबाद में मंगलवार सुबह एक कार ने मॉर्निंग वॉक कर रही तीन महिलाओं को टक्कर मार दी। इस हादसे में दो महिलाओं की मौके पर ही मौत हो गई। वहीं, तीसरी महिला को इलाज के लिए अस्पताल में भर्ती कराया गया है।Hyderabad Hydershakot Car Accident Video Update
तेलंगाना की राजधानी हैदराबाद में मंगलवार सुबह एक कार ने मॉर्निंग वॉक कर रहीं तीन महिलाओं को पीछे से टक्कर मार दी। हादसे में दो महिलाओं की मौके पर ही मौत हो गई। तीसरी महिला को गंभीर हानत में अस्पताल में भर्ती किया गया है।
घटना का सीसीटीवी फुटेज सोशल मीडिया पर वायरल हो रहा है। इसमें दिख रहा है कि सड़क पर हल्का सा मोड़ है। ड्राइवर महिलाओं को देखकर ब्रेक लगाता है, लेकिन कार की रफ्तार इतनी तेज थी कि यह कंट्रोल नहीं होती। इसका पिछला हिस्सा पहले फुटपाथ से टकराता है इसके बाद यह तीनों महिलाओं को चपेट में ले लेती है और आगे जाकर झाड़ियों में घुस जाती है।
हैदराबाद पुलिस ने बताया कि हादसा सुबह करीब 6:10 बजे शहर के हैदरशकोटे मेन रोड पर हुआ। तीनों महिलाओं के बीच क्या संबंध है, इसकी जानकारी अभी नहीं मिली है। किसी पर केस भी दर्ज नहीं किया गया है। मामले की जांच जारी है।
सड़क हादसों से जुड़ी अन्य खबरें भी पढ़ें...
महाराष्ट्र में ब्रेक फेल होने के बाद कंटेनर होटल में घुसा, 38 को कुचला; 10 की मौत
महाराष्ट्र के धुले में 4 जुलाई को मुंबई-आगरा हाईवे पर ब्रेक फेल होने की वजह से एक कंटेनर होटल में जा घुसा। हादसे में 38 लोग कंटेनर की चपेट में आ गए। इनमें 10 की मौके पर ही मौत हो गई, जबकि 28 लोग घायल हैं। घटना का एक CCTV फुटेज भी सामने आया है। पढ़ें पूरी खबर...
महाराष्ट्र बस हादसे में 25 की जलकर मौत, टायर फटने के बाद डिवाइडर से टकराई और आग लगी
महाराष्ट्र में 1 जुलाई को नागपुर से पुणे जा रही बस खंभे से टकराकर डिवाइडर पर चढ़कर पलट गई थी। जिससे उसमें आग लग गई। बस में 33 लोग सवार थे, जिसमें 25 की जलने से मौके पर मौत हो गई थी। इनमें 3 बच्चे भी शामिल हैं। पढ़ें पूरी खबर...